2 volwassenes, 2 kinders sterf in botsingFoto: ER24 ŉ Man, ŉ vrou en twee kinders is dood en ses ander mense beseer toe ŉ bussie en ŉ motor Sondagaand op die N14 buite Upington in die Noord-Kaap gebots het. Russel Meiring, woordvoerder van ER24, het gesê paramedici van verskillende ambulansdienste is laat Sondagaand na die toneel ongeveer 20 km buite Upington ontbied. Daar het hulle die wrakke van die twee voertuie, wat reg van voor gebots het, aan teenoorgestelde kante van die pad aangetref. “Paramedici het ŉ man, vrou en twee kinders in die motor aangetref. Die vrou het veelvuldige beserings opgedoen en was in ŉ ernstige toestand,” het Meiring gesê. “Die man en die twee kinders het ook verskeie beserings opgedoen en het geen teken van lewe getoon nie. Daar was niks wat vir hulle gedoen kon word nie en hulle is op die toneel dood verklaar.” Foto: ER24 Meiring het gesê ses insittendes van die bussie is in die botsing beseer. ŉ Vrou was in ŉ kritieke toestand, terwyl vyf ander mense geringe tot matige beserings opgedoen het. Al ses beseerdes en die beseerde vrou wat in die motor was, is na ŉ nabygeleë hospitaal geneem. “Die vrou in die bussie wat kritieke beserings opgedoen het, het by haar aankoms by die hospitaal aan haar beserings beswyk,” het Meiring gesê. Die oorsaak van die botsing word ondersoek.